Amplats wag vir eers met afleggings | Nuus24
Mantashe: Mynlisensies kan teruggetrek word
Johannesburg – Die aflegging van sowat 14 000 mynwerkers by Anglo American Platinum (Amplats) is vir eers opsy geskuif sodat 'n omvattende konsultasieproses kan plaasvind.Die departement van minerale hulpbronne, Amplats en vakbonde het Maandag vergader en besluit om die art.189-proses van die Wet op Arbeidsverhoudinge uit te stel."Daar is ooreengekom om die konsultasieproses te bespoedig en dat dit nie langer as 60 dae sal duur nie," het hulle in 'n gesamentlike verklaring gesê.Die proses begin op 30 Januarie.Die vakbonde wat by Amplats verteenwoordig word, is die National Union of Mineworkers, die Associated Mineworkers & Construction Union, die National Union of Metalworkers of South Africa en UASA.Amplats het op 15 Januarie aangekondig dat hy die werkers gaan aflê. Sowat 13 000 werkers is van Rustenburg in die Noordwes. – Volg Nuus24 op Twitter
Lees meer oor: amplats | ekonomie VOLGENDE OP NUUS24X